# PRAVILNIK

# O IZMJENAMA I DOPUNAMA PRAVILNIKA O POREZU NA DODANU VRIJEDNOST

## Članak 1.

U Pravilniku o porezu na dodanu vrijednost (Narodne novine, broj 79/13, 85/13, 160/13, 35/14, 157/14,130/15, 1/17, 41/17, 128/17, 1/19, 1/20 i 1/21), u članku 92. dodaje se novi stavak 3. koji glasi:

„(3) Oslobođenje od PDV-a iz stavka 1. ovoga članka uvjetovano je odlukom Komisije, koja djeluje na zahtjev jedne ili više država članica u skladu s hitnim postupkom koji podrazumijeva savjetovanje s drugim državama članicama. Tom se odlukom, prema potrebi, utvrđuje područje primjene i uvjeti oslobođenja od PDV-a. U iščekivanju obavijesti o odluci Komisije, države članice koje je pogodila katastrofa mogu dopustiti obustavu naplate PDV-a pri uvozu za dobra koja se uvoze za potrebe iz stavka 1. ovoga članka, uz obvezu pravne osobe koja navedena dobra uvozi da plati PDV ako se oslobođenje ne odobri.“.

 Dosadašnji stavci 3. do 12. postaju stavci 4. do 13.

## Članak 2.

U članku 154. stavci 10., 11. i 12. brišu se.

Dosadašnji stavci 13. i 14. postaju stavci 10. i 11.

## Članak 3.

 U članku 155. točki 5. riječi: „prijeđen prag isporuke, odustao od praga isporuke,“ brišu se.

## Članak 4.

 U članku 156. stavku 6. točke 5. i 6. brišu se.

 Dosadašnje točke 7., 8. i 9. postaju točke 5., 6. i 7.

## Članak 5.

U članku 174. točka 2. mijenja se i glasi:

„2. pod točkom I.2. iskazuju se podaci iz stupca 8 Knjige izdanih (izlaznih) računa (Obrazac I-RA), odnosno upisuju se podaci o obavljenim isporukama dobara iz članka 13. stavka 3. Zakona koja preveze ili otpremi porezni obveznik isporučitelj ili druga osoba za njegov račun iz Republike Hrvatske u drugu državu članicu u kojoj je nastala obveza za obračun PDV-a.“

U točki 6. riječi: „stavka 10.“ zamjenjuju se riječima: „stavka 4.“.

## Članak 6.

U članku 194. stavku 2. riječi: „kada obavlja isključivo usluge prema posebnom postupku oporezivanja za telekomunikacijske usluge, usluge radijskog i televizijskog emitiranja ili elektronički obavljene usluge osobama koje nisu porezni obveznici, a imaju sjedište, prebivalište ili uobičajeno boravište u bilo kojoj državi članici“ mijenjaju se i glase: „ako se radi o poreznom obvezniku iz članka 119. točke 1. Zakona“.

## ZAVRŠNE ODREDBE

## Članak 7.

Obrazac P-PDV mijenja se i sastavni je dio ovoga Pravilnika.

## Članak 8.

Ovaj Pravilnik objavljuje se u Narodnim novinama i stupa na snagu 1. srpnja 2021. godine.